4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 883 της 29/29 Δεκ. 1962 (ΦΕΚ Α΄ 223) Περί παρατάσεως αναστολής εξυπηρετήσεως ιδιωτικών τινων εις χρυσόν ή εξωτερικόν συνάλλαγμα δανείων μέχρι 30 Ιουν. 1963. Έχοντες υπ’ όψιν 1)το άρθρ. 24 παρ. 2 του Νόμ. 3956/1959 «περί αντικαστάσεως ενίων διατάξεων του Ν.Δ. 3562/1956 και άλλων τινών διατάξεων» και 2)την υπ’ αριθ. 881/1962 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, της Δικαιοσύνης και των Οικονομικών Υπουργών, απεφασίσαμεν και διατάσσομεν: Άρθρον μόνον.-Η υπό της παρ. 1 του άρθρ. 24 του Νόμ. 3956/1959 προβλεπομένη αναστολή εξυπηρετήσεως των εις χρυσόν ή εξωτερικόν συνάλλαγμα δανείων, ως αύτη παρετάθη υπό του άρθρου μόνου του υπ’ αριθ. 916/1961 Β.Δ/τος «περί παρατάσεως αναστολής εξυπηρετήσεως ιδιωτικών εις χρυσόν ή εξωτερικόν συνάλλαγμα δανείων μέχρι 31 Δεκ. 1962», παρατείνεται και αύθις μέχρι 30 Ιουν. 1963. Περαιτέρω παρετάθη μέχρι 31 Δεκ. 1963 δια του Β.Δ. 369 της 28 Ιουν./4 Ιουλ. 1963 (ΦΕΚ Α΄ 106), μέχρι 30 Ιουν. 1964 δια του Β.Δ. 760 της 22/23 Δεκ. 1963 (ΦΕΚ Α΄ 227) και μέχρι 31 Δεκ. 1964 δια του Β.Δ. 364 της 27/30 Ιουν. 1964 (ΦΕΚ Α΄ 105) κυρωθέντων πάντων δια του άρθρ. 1 Ν.Δ. 4375 της 5/10 Οκτ. 1964 (κατωτ. αριθ. 7). Εξαιρούνται της περαιτέρω αναστολής τα δάνεια περί ων το άρθρ. 3 του Α.Ν. 1318/1949, κυρωθέντος δια του Νόμ. 1586/1950, ως τούτο ετροποποιήθη και συνεπληρώθη υπό του άρθρ. 4 του Ν.Δ. 2204/1952 «περί διακανονισμού ιδιωτικών εις χρυσόν και εις εξωτερικόν συνάλλαγμα δανείων». Εις τους αυτούς επί του Συντονισμού, της Δικαιοσύνης και των Οικονομικών Υπουργούς ανατίθεμεν την δημοσίευσιν και εκτέλεσιν παρόντος. (Αντί της σελ. 93(β) Σελ. 93(γ) .178. Τραπεζιτικά δάνεια σε χρυσό κλπ. 26.Γ.β.4 